हेट कमेंट्स का शिकार हो रही हैं ‘द केरला स्टोरी’ फेम एक्ट्रेस
The Kerala Story Actress Adah Sharma Phone Number Details Shared By Instagram Hacker. जब से फिल्म ‘द केरला स्टोरी’ रिलीज हुई है, तभी से अदा शर्मा हेट कमेंट्स और ट्रोलिंग झेल रही हैं। हालांकि इन सभी के बीच फिल्म ने मात्र 18 दिनों में बाॅक्स ऑफिस पर 200 करोड़ रुपए से ज्यादा की कमाई कर ली
जब से फिल्म ‘द केरला स्टोरी’ रिलीज हुई है, तभी से अदा शर्मा हेट कमेंट्स और ट्रोलिंग झेल रही हैं। हालांकि इन सभी के बीच फिल्म ने मात्र 18 दिनों में बाॅक्स ऑफिस पर 200 करोड़ रुपए से ज्यादा की कमाई कर ली है। अब हाल ही में यह रिपोर्ट सामने आई कि एक इंस्टाग्राम हैकर ने सोशल मीडिया पर अदा का पर्सनल नंबर और कुछ अन्य डिटेल्स शेयर कर दी हैं। हालांकि, सोशल मीडिया यूजर्स की कंप्लेन के बाद इस हैकर का अकाउंट ब्लॉक कर दिया गया है।
बाद में सस्पेंड कर दिया गया अकाउंट
रिपोर्ट्स की मानें तो इंस्टाग्राम पर 'jhamunda_bolte' नाम के एक यूजर ने एक्ट्रेस का पर्सनल नंबर लीक कर दिया था। यूजर ने एक्ट्रेस का नया नंबर लीक करने की भी धमकी दी थी। इस धमकी के सोशल मीडिया पर वायरल होने के बाद कई सोशल मीडिया यूजर्स ने हैकर के अकाउंट को लेकर रिपोर्ट की। बाद में साइबर क्राइम में शिकायत होने के बाद यह अकाउंट सस्पेंड कर दिया गया।
एक्ट्रेस ने नहीं दिया कोई बयान
इस पूरे मामले पर एक्ट्रेस ने अब तक कोई बयान नहीं दिया है। अदा, द केरला स्टोरी की रिलीज के बाद से ही हेट कमेंट्स का शिकार हो रही हैं। इससे पहले फिल्म के डायरेक्टर सुदीप्तो सेन को भी धमकी भरे मैसेज मिल चुके हैं। हालांकि, उन्होंने इस बारे में पुलिस में शिकायत की थी।
सक्सेस के लिए फैंस को कहा था शुक्रिया
इससे पहले अदा अपनी फिल्म की सक्सेस को लेकर अपने फैंस का शुक्रिया अदा कर चुकी हैं। अदा ने लिखा था, 'जिंदगी में बेहतर चीजें अचानक होती हैं क्योंकि कहीं कोई उम्मीद ही नहीं होती। मैं ऑडियंस को इस फिल्म को सक्सेसफुल बनाने के लिए शुक्रिया कहना चाहती हूं। इस फिल्म को बनाने के लिए इसके प्रोड्यूसर विपुल अमृतलाल शाह और डायरेक्टर सुदीप्तो सेन समेत पूरी टीम ने बहुत मेहनत की है।'